नरेंद्र मोदी के विचार जन जन तक पहुंचाएंगे : सिंह
नरेन्द्रमोदी विचार मंच की राष्ट्रीय कार्यकारिणी का दो दिवसीय अधिवेशन एनएच-5 में शुरू हुआ। इसमें देश के विभिन्न प्रांतों से 70 से अधिक प्रतिनिधियों ने भाग लिया। अधिवेशन की अध्यक्षता मुख्य राष्ट्रीय महासचिव जेपी सिंह ने की। अधिवेशन में संकल्प लिया गया कि हर राज्य में गांव स्तर तक नरेंद्र मोदी के विचारों को पहुंचाया जाएगा।
इसे ध्यान में रख नियमित अंतराल पर शहर, प्रखंड, पंचायत स्तर पर कार्यक्रम का आयोजन किया जाना तय किया गया है। मंच के राष्ट्रीय मीडिया प्रभारी प्रोफेसर डॉ. आरएन सिंह ने संस्था के उद्देश्यों पर प्रकाश डाला। उन्होंने कहा अपने कार्यों से देश की संस्कृति सभ्यता काे अधिक लोकप्रिय बनाने का काम किया। उनके विचार काफी प्रासंगिक हैं। उस विचार को हर जन तक पहुंचाने का काम मंच से जुड़े सभी सदस्य पदाधिकारी करेंगे। मुख्य राष्ट्रीय महासचिव जेपी सिंह ने अधिवेशन के उद्देश्यों पर प्रकाश डाला। गुजरात से आए जयंती भाई फिडोलिया नरेन्द्र भाई पंचाल ने समस्त कार्यकारिणी सदस्यों के साथ इस बात की शपथ ली कि हम सभी पूरी तन्मयता से देश की जनता को बीच नरेन्द्र मोदी के विचारों को सम्यक तरीके से प्रचारित-प्रसारित कर राष्ट्र के नव निर्माण में योगदान करेंगे।
बैठक में बिहार से आए राष्ट्रीय महासचिव विनोद कुमार विद्यार्थी, तेलंगाना के अध्यक्ष पोचमपल्ली गिरिधर, मनोज सहित अन्य सदस्यों ने अपने विचार सुझाव रखे। अधिवेशन में राष्ट्रीय कार्यकारिणी के सदस्य विभिन्न राज्यों के अध्यक्ष एवं पदाधिकारियों ने मंच के सम्यक संचालन के लिए प्रजातांत्रिक तरीके से अपने विचार व्यक्त किए। जिसे सर्वसम्मति से पारित कर दिया गया। इस अवसर पर प्रो. (डा.) आरएन सिंह द्वारा संकलित भ्रष्टाचार निरोधक संस्था की पुस्तिका मंच की विवरणिका का लोकार्पण किया गया।
फरीदाबाद. एनएच5 में नरेंद्र मोदी विचार मंच के राष्ट्रीय अधिवेशन में संस्था की बुकलेट का विमोचन करते पदाधिकारी।
hin_Deva hin_Deva hin_Deva hin_Deva hin_Deva